Aizeja Pinjero

Aizeja Pinjero (; dzimis  Oburnā, Kalifornijas štatā, ASV) ir Puertoriko basketbolists, spēlē vieglā uzbrucēja pozīcijā, Puertoriko basketbola izlases dalībnieks. 2025. gadā pārstāv Turcijass klubu Mersin MSK. Iepriekš divreiz spēlējis Latvijas Basketbola līgas un Latvijas—Igaunijas līgas klubā Rīgas VEF, ar kuru kļuvis par Latvijas čempionu 2021. gadā.

A. Pinjero ir dzimis Kalifornijā, taču viņa vecākiem ir Puertoriko izcelsme.

 Karjera 
Vidusskolā guvis panākumus gan amerikāņu futbolā, gan basketbolā. NCAA čempionātā spēlējis trīs dažādās augstskolās.

A. Pinjero pretendēja uz 2019. gada NBA draftu, taču netika izvēlēts. Pēc tā pārstāvēja Sakramento "Kings" komandu NBA Vasaras līgā. 2019. gada jūlijā spēlētājs noslēdza viena gada negarantētu līgumu ar "Kings", ko klubs izbeidza oktobrī, taču A. Pinjero uzreiz pievienojās kluba G Līgas komandai Stockton Kings, aizvadot pilnu sezonu līgā.

2020. gada vasarā A. Pinjero pārcēlās uz Eiropu, kur par spēlētāja pirmo komandu kļuva Rīgas VEF, kļūdams par Latvijas čempionu. Pēc vienas sezonas Latvijā viņam izdevās noslēgt līgumu ar vienu no labākajiem Turcijas klubiem Darüşşafaka Tekfen. Pēc tam vienu sezonu spēlēja Puertoriko, bet 2023. gada vasarā atgriezās Latvijas vadošajā komandā Rīgas VEF. Sezonas vidū, kad VEF beidza dalību Čempionu līgā, A. Pinjero pārcēlās uz Spānijas ACB līgas klubu Palencia. 2024. gada vasarā pievienojies Turcijas klubam Mersin MSK.

Kopš 2019. gada A. Pinjero pārstāv Puertoriko basketbola izlasi. Tās sastāvā piedalījies 2019. gada un 2023. gada FIBA Pasaules kausā.

 Atsauces 

 Ārējās saites 

Kategorija:1995. gadā dzimušie
Kategorija:Puertoriko basketbolisti
Kategorija:ASV basketbolisti
Kategorija:Vieglie uzbrucēji
Kategorija:2024. gada vasaras olimpisko spēļu dalībnieki